ພາບປະກອບ. (ພາບ: ຂ່າວພາບຫວຽກນາມ)
ວກ. ອອນໄລ - ເພື່ອປະຕິບັດມະຕິ ກອງປະຊຸມໃຫຍ່ຜູ້ແທນທົ່ວປະເທດ ຄັ້ງທີ XII ຂອງພັກ, ຍູ້ແຮງການພັດທະນາເສດຖະກິດ - ສັງຄົມ ຂອງປະເທດ ຕາມບັນດາມະຕິ ຂອງລັດຖະບານ ໃຫ້ໄດ້ຮັບຄວາມສຳເລັດມີໄຊນັ້ນ ວຽກງານປະຕິຮູບ ລະບົບການບໍລິຫານແຫ່ງຊາດ ມີຄວາມໝາຍສຳຄັນທີ່ສຸດ. ກ້າວເຂົ້າສູ່ໄລຍະພັດທະນາໃໝ່ ຂອງປະເທດ, ໜ້າທີ່ຂອງທົ່ວພັກ, ທົ່ວປວງຊົນ, ທົ່ວກອງທັບ ແມ່ນຕ້ອງຕັດສິນໃຈ ຍູ້ແຮງການປະຕິຮູບການບໍລິຫານ, ກໍ່ສ້າງກົງຈັກລັດ ທີ່ສະອາດປອດໃສ, ເຂັ້ມແຂງ, ຊື່ສັດທ່ຽງທຳ, ມີຜົນສັກສິດ, ມີປະສິດທິຜົນ, ຕາມປະຕູດຽວທີ່ມີການຕໍ່ເມື່ອງພາຍໃນ, ເພື່ອຕອບສະໜອງ ຄວາມຮຽກຮ້ອງຕ້ອງການ ຮັບໃຊ້ປະຊາຊົນ ແລະ ພັດທະນາປະເທດ.
ໃນໄລຍະເວລາທີ່ຜ່ານມາ, ການປະຕິຮູບການບໍລິຫານໄດ້ຮັບການດຳເນີນຢ່າງຄົບຊຸດ ແລະ ມີການຫັນປ່ຽນຢ່າງຕັ້ງໜ້າໃນທຸກຂົງເຂດ, ວຽກງານຊີ້ນຳ ບັນຊາຄວບຄຸມການປະຕິຮູບ ກໍ່ໄດ້ຮັບການເອົາໃຈໃສ່ ແລະ ປ່ຽນແປງໃໝ່. ການຜັນຂະຫຍາຍປະຕິບັດກົດໝາຍວ່າດ້ວຍການຈັດຕັ້ງລັດຖະບານ, ກົດໝາຍວ່າດ້ວຍການຈັດຕັ້ງອຳນາດການປົກຄອງທ້ອງຖິ່ນ ແລະ ເອກະສານແນະນຳສະບັບຕ່າງໆ ໄດ້ປະກອບສ່ວນເຂົ້າໃນການຍົກສູງຄວາມສັກສິດ, ປະສິດທິຜົນແຫ່ງການເຄື່ອນໄຫວ ຂອງບັນດາອົງການບໍລິຫານລັດ ແຕ່ສູນກາງຈົນຮອດທ້ອງຖິ່ນ. ບັນດາກະຊວງ, ຂະແໜງການ, ທ້ອງຖິ່ນ ກໍ່ໄດ້ສຸມໃສ່ປະຕິບັດໃຫ້ສຳເລັດ ບັນດາໜ້າທີ່ຈຸດໜັກໃຈກາງ ຂອງການປະຕິຮູບລະບອບການງານ, ຂ້າລັດຖະການ; ວຽກງານແຂ່ງຂັນ - ຍ້ອງຍໍ; ວຽກງານຊາວໜຸ່ມ; ວຽກງານການສຳເນົາເອກະສານ ໄດ້ຮັບການຫັນປ່ຽນຫຼາຍຢ່າງ ແລະ ຕັ້ງໜ້າ; ຂົງເຂດສາສະໜາ, ຊົນເຜົ່າ ກໍ່ບັນລຸໄດ້ບັນດາຜົນງານທີ່ດີ, ສິດເສລີໃນການເຊື່ອຖື ສາສະໜາ ຂອງປະຊາຊົນກໍນັບມື້ນັບໄດ້ຮັບປະກັນດີກ່ວາແຕ່ກ່ອນ, ສາສະນິກະຊົນທຸກຄົນລ້ວນແຕ່ມີຄວາມອຸ່ນອ່ຽນໃຈ, ພົວພັນສະໜິດແໜ້ນກັບອຳນາດການປົກຄອງ, ມີຄວາມເຊື່ອໝັ້ນຕໍ່ພາລະກິດກໍ່ສ້າງ ແລະ ພັດທະນາປະເທດ.
ແຕ່, ຄຽງຄູ່ກັນກັບຜົນງານ ຄວາມກ້າວໜ້າທີ່ກ່າວມາເທິງນີ້, ການປະຕິຮູບການບໍລິຫານກໍ່ຍັງມີຂໍ້ຈຳກັດຈຳນວນໜຶ່ງທີ່ຕ້ອງແກ້ໄຂ. ການປະຕິຮູບການບໍລິຫານ (ແມ່ນໜຶ່ງໃນສາມຂອດບຸກທະລຸຍຸດທະສາດ) ກໍ່ຍັງມີຄວາມຊັກຊ້າ, ຍັງບໍ່ຕອບສະໜອງໄດ້ກັບຄວາມຮຽກຮ້ອງຕ້ອງການລວມ. ການກໍ່ສ້າງ, ປະກາດໃຊ້ເອກະສານ, ໂຄງການຈຳນວນໜຶ່ງ ຍັງຊັກຊ້າ, ຄຸນນະພາບຍັງບໍ່ສູງ; ການປະເມີນຜົນສຳເລັດແຫ່ງການຍູ້ແຮງການປະຮູບລະບອບການງານ, ຂ້າລັດຖະການ ກໍ່ຍັງບໍ່ໄດ້ດຳເນີນຢ່າງທັນເວລາ. ການປະຕິບັດໂຄງການປັບປຸງບູລະນະສຳເນົາເອກະສານແຜນທີ່, ເຂດແດນການປົກຄອງ ກໍ່ຍັງຊັກຊ້າເມື່ອທຽບກັບແຜນການ. ວຽກງານກວດລັດຖະການເພື່ອຄົ້ນເຜີຍບັນດາຂໍ້ຈຳກັດຂອງນະໂຍບາຍເພື່ອປັບປຸງແກ້ໄຂ ກໍ່ຍັງບໍ່ທັນໄດ້ເຮັດຢ່າງທັນການ; ຕົ້ນຕໍແມ່ນພຽງແຕ່ສຸມໃສ່ບັນດາຂົງເຂດພະນັກງານ ລັດຖະກອນ ແລະ ການຈັດຕັ້ງບັນຈຸພະນັກງານ; ຍັງບໍ່ທັນດຳເນີນການກວດລັດຖະການ ຕໍ່ບັນດາຂົງເຂດອື່ນ ທີ່ຂຶ້ນກັບອຳນາດຕັດສິນຂອງກະຊວງພາຍໃນຄື ການອົບຮົມສຶກສາ ບຳລຸງກໍ່ສ້າງພະນັກງານ, ການຄຸ້ມຄອງສະມາຄົມ ອົງການຈັດຕັ້ງນອກພາກລັດ, ການປະຕິຮູບການບໍລິຫານ.
ເພື່ອແກ້ໄຂຂໍ້ຈຳກັດ ແລະ ປະຕິບັດບັນດາໜ້າທີ່ທີ່ໄດ້ຮັບມອບໝາຍໃຫ້ໄດ້ເປັນຢ່າງດີ, ສ້າງການຫັນປ່ຽນຢ່າງແຂງແຮງໃນການພັດທະນາເສດຖະກິດ - ສັງຄົມ, ຮັບປະກັນການພັດທະນາແບບຍືນຍົງ, ໃນເວລາຕໍ່ໜ້າ ຕ້ອງສຸມໃສ່ປະຕິບັດບັນດາໜ້າທີ່ຈຸດໜັກໃຈກາງ ດັ່ງລຸ່ມນີ້:
ທີໜຶ່ງ, ກ່ຽວກັບວຽກງານປະຕິຮູບການບໍລິຫານ
ແຜນແມ່ບົດການປະຕິຮູບການບໍລິຫານແຫ່ງລັດ 10 ປີ ໄລຍະ 2011 - 2020 ຕາມມະຕິສະບັບເລກທີ 30c/NQ-CP, ລົງວັນທີ 8 ພະຈິກ 2011 ຂອງລັດຖະບານ ໄດ້ແບ່ງອອກເປັນສອງໄລຍະ: ໄລຍະທີ 1 ແຕ່ປີ 2011 ຫາ 2015, ໄລຍະທີ 2 ແຕ່ປີ 2016 ຫາ 2020 ຊຶ່ງມີ 5 ເປົ້າໝາຍ ແລະ 6 ໜ້າທີ່ອັນພື້ນຖານ. ໄລຍະທີ 1 ໄດ້ບັນລຸບັນດາຜົນສຳເລັດໃນຂົງເຂດຕ່າງໆ ຄື ການກໍ່ສ້າງລະບຽບກົດໝາຍ, ການປະຕິຮູບລະບຽບການບໍລິຫານ, ການຈັດຕັ້ງກົງຈັກບໍລິຫານແຫ່ງລັດ, ການງານສາທາລະນະ ແລະ ການລັດຖະກອນ. ໂດຍເປັນອົງການປະຈຳຂອງຄະນະຊີ້ນຳການປະຕິຮູບການບໍລິຫານຂອງລັດຖະບານ, ກະຊວງພາຍໃນໄດ້ປະກອບສ່ວນອັນສຳຄັນ ເຂົ້າໃນບັນດາຜົນສຳເລັດທີ່ໄດ້ກ່າວມາເທິງນີ້.
ແຜນການປະຕິຮູບການບໍລິຫານແຫ່ງລັດໄລຍະທີ 2 ທີ່ໄດ້ຮັບການຜ່ານອະນຸມັດໂດຍນາຍົກລັດຖະມົນຕີ ໃນຂໍ້ຕົກລົງສະບັບເລກທີ 225/QĐ-TTg, ລົງວັນທີ 4 ກຸມພາ 2016 ຊຶ່ງມີບັນດາໜ້າທີ່ຈຸດໜັກໃຈກາງດັ່ງນີ້: ການປະຕິຮູບລະບຽບກົດໝາຍ; ການອົບຮົມກໍ່ສ້າງ ຍົກສູງຄຸນນະພາບຖັນແຖວພະນັກງານ, ຂ້າລັດຖະການ; ເອົາໃຈໃສ່ເຖິງການປະຕິຮູບນະໂຍບາຍເງິນເດືອນ; ການຍົກສູງຄຸນນະພາບການບໍລິການດ້ານບໍລິຫານ ແລະ ຄຸນນະພາບການບໍລິການສາທາລະນະ.
ປະຈຸປັນ, ຍັງມີຄວາມແຕກຕ່າງບໍ່ເປັນເອກະພາບກັນກ່ຽວກັບ ຫົວຂອດຂອງການຮັບແລະສົ່ງເອກະສານກ່ຽວກັບການຈົດທະບຽນທຸລະກິດ. ລະອຽດ, ໃນຂໍ້ຕົກລົງສະບັບເລກທີ 09/2015/QĐ-TTg, ລົງວັນທີ 23 ພຶດສະພາ 2015 ວ່າດ້ວຍກົດລະບຽບປະຕູດຽວ, ປະຕູດຽວມີການຕໍ່ເມື່ອງພາຍໃນ, ພາກສ່ວນຮັບແລະສົ່ງເອກະສານ ໄດ້ຕັ້ງຢູ່ໃນຫ້ອງການຂອງພະແນກແຜນການແລະການລົງທຶນແຂວງ. ຕາມດຳລັດສະບັບເລກທີ 78/2015/NĐ-CP ວ່າດ້ວຍການຈົດທະບຽນການທຸລະກິດ, ຫ້ອງຈົດທະບຽນການທຸລະກິດສັງກັດພະແນກແຜນການແລະການລົງທຶນແຂວງ ເປັນຜູ້ຮັບແລະສົ່ງເອກະສານໂດຍກົງ. ກະຊວງພາຍໃນຕ້ອງມີການສະເໜີແຜນການແກ້ໄຂບັນຫາດັ່ງກ່າວເທິງນີ້ໂດຍໄວ, ເຮັດແນວໃດໃຫ້ມີຄວາມເປັນເອກະພາບກັນຕາມການຊີ້ນຳຂອງນາຍົກລັດຖະມົນຕີ (ຕາມໜັງສືທາງການສະບັບເລກທີ 1350/VPCP-TCCV ລົງວັນທີ 3 ມີນາ 2016). ຢູ່ທ້ອງຖິ່ນຈຳນວນໜຶ່ງຄື ນະຄອບ ໂຮ່ຈີມິນ ໄດ້ກໍ່ສ້າງແບບຢ່າງກ່ຽວກັບການປະຕິຮູບລະບຽບການບໍລິຫານ, ກະຊວງພາຍໃນຕ້ອງປະສານສົມທົບກັບກະຊວງແຜນການແລະການລົງທຶນ ເພື່ອຕີລາຄາກ່ຽວກັບບັນດາຕົວແບບ ແລະ ວິທີການປະຕິບັດທີ່ມີປະສິດທິຜົນ ເພື່ອແນໃສ່ທອດຖອນບົດຮຽນ ແລະ ເປີດກວ້າງການນຳໃຊ້.
ກະຊວງພາຍໃນກໍ່ຕ້ອງຊຸກຍູ້ການປະຕິບັດການປະກາດ ດັດຊະນີການປະຕິຮູບການບໍລິຫານປະຈຳປີ ຂອງບັນດາກະຊວງ, ອົງການທຽບເທົ່າກະຊວງ, ຄະນະກຳມະການປະຊາຊົນແຂວງ, ນະຄອນທີ່ຂຶ້ນກັບສູນກາງ ໃຫ້ຖືກຕ້ອງຕາມກຳນົດ. ຊຸກຍູ້ໃຫ້ບັນດາອົງການທີ່ກ່ຽວຂ້ອງ ຜັນຂະຫຍາຍການກຳນົດດັດຊະນີຄວາມພໍໃຈຕໍ່ຄຸນນະພາບການບໍລິການສາທາລະນະ (ຕາມແຜນແມ່ບົດການປະຕິຮູບການບໍລິຫານຮອດປີ 2020 ຂອງລັດຖະບານ, ຮັບປະກັນຄວາມພໍໃຈຂອງບຸກຄົນຕໍ່ການບໍລິການ ໂດຍຫົວໜ່ວຍບໍລິການສາທາລະນະສະໜອງໃຫ້ ໃນບັນດາຂົງເຂດຕ່າງໆຄື ການສຶກສາ, ສາທາລະນະສຸກ ໃຫ້ບັນລຸໄດ້ລະດັບສູງກວ່າ 80%).
ໃນວັນທີ 30 ພຶດສະພາ 2016, ກະຊວງພາຍໃນໄດ້ຍື່ນຮ່າງຂໍ້ຕົກລົງຂອງນາຍົກລັດຖະມົນຕີ ກ່ຽວກັບການປັບປຸງບູລະນະຄະນະຊີ້ນຳ. ພ້ອມກັນນັ້ນ, ໂດຍເສີມຂະຫຍາຍບົດບາດເປັນອົງການປະຈຳກ່ຽວກັບການປະຕິຮູບການບໍລິຫານ, ກະຊວງພາຍໃນຈະສືບຕໍ່ຮັບປະກັນເງື່ອນໄຂ, ເປັນຫົວຂອດທີ່ຮັກສາຄວາມພົວພັນລະຫວ່າງບັນດາກຳມະການຂອງຄະນະຊີ້ນຳ; ເຕົ້າໂຮມແຜນການກວດກາການປະຕິຮູບການບໍລິຫານ ຂອງບັນດາກຳມະການຄະນະຊີ້ນຳ; ກະກຽມຢ່າງລະອຽດ ແລະ ຄົບຖ້ວນໃຫ້ແກບັນດາການປະຊຸມ ເຮັດວຽກຂອງຄະນະຊີ້ນຳ ຕາມຂໍ້ກຳນົດທີ່ໄດ້ວາງໄວ້. ກໍ່ສ້າງແຜນການຈັດຕັ້ງກອງປະຊຸມຕາມສາຍ ກ່ຽວກັບການສະຫຼຸບເບື້ອງຕົ້ນການປະຕິຮູບການບໍລິຫານໄລຍະທີ 1, ຜັນຂະຫຍາຍປະຕິບັດໄລຍະທີ 2, ແນໃສ່ທອດຖອນບົດຮຽນ ແລະ ວາງມາດຕະການຕ່າງໆອອກມາ, ໃນນັ້ນຕ້ອງເອົາໃຈໃສ່ເຖິງເນື້ອໃນປັບປຸງບູລະນະຄະນະຊີ້ນຳການປະຕິຮູບການບໍລິຫານຂັ້ນຕ່າງໆ, ແນໃສ່ປະຕິບັດໃຫ້ມີປະສິດທິຜົນໃນເວລາຕໍ່ໄປນີ້.
ກ່ຽວກັບການປະຕິຮູບການບໍລິຫານແຫ່ງລັດ: ກະຊວງພາຍໃນເປັນອົງການປະຈຳ, ເປັນຫົວຂອດ, ແຕ່ນີ້ແມ່ນໜ້າທີ່ລວມຂອງທົ່ວລະບົບແຫ່ງລັດ. ພິເສດ, ໃນຂົງເຂດການບໍລິຫານ, ຫວຽດນາມຕ້ອງຕັດສິນໃຈກໍ່ສ້າງລັດແຫ່ງອຳນາດກົດໝາຍ ທີ່ເປັນຂອງປະຊາຊົນ, ເພື່ອປະຊາຊົນ, ຮັບໃຊ້ປະຊາຊົນຢ່າງສຸດໃຈ. ຕໍ່ຂົງເຂດການເຄື່ອນໄຫວທຳການຜະລິດທຸລະກິດ, ກົງຈັກບໍລິຫານແຫ່ງລັດຕ້ອງສ້າງເງື່ອນໄຂເອື້ອອຳນວຍ ໃຫ້ປະຊາຊົນ, ວິສາຫະກິດ ດຳເນີນການຜະລິດທຸລະກິດຢ່າງສະດວກດີທີ່ສຸດ ນັບແຕ່ຂອດກໍ່ຮ່າງສ້າງຕົວ, ຈົດທະບຽນ, ໄລ່ລຽງ, ຜະລິດ, ທຸລະກິດ; ລົບລ້າງບັນດາສິ່ງກີດຂວາງ, ລະບຽບການທີ່ສັບສົນຫຍຸ້ງເຫຍີງ, ໃບອານຸຍາດນ້ອຍ ... ຕາມຈິດໃຈທີ່ນາຍົກລັດຖະມົນຕີໄດ້ຊີ້ນຳ, ນັ້ນແມ່ນການຫຼຸດຜ່ອນລະບຽບການໜັງສ້ຽນໜັງສື, ປະຕິບັດການຈົດທະບຽນຕາມສາຍອອນໄລ, ແນະນຳຂໍ້ມູນຂ່າວສານຢ່າງຄົບຖ້ວນ, ປະຕິບັດການບໍລິການສາທາລະນະຢ່າງດີ ແລະ ມີປະສິດທິຜົນ. ຖ້າຫາກວ່າ ບັນດາໂຄງການໄດ້ຈົດທະບຽນຢ່າງສະດວກສະບາຍ, ໄດ້ຮັບການແນະນຳຢ່າງຄົບຖ້ວນ ດ້ວຍລະບຽບການບໍລິຫານທີ່ເບົາບາງ, ເວລາຖືກຫຍໍ້ສັ້ນ, ການກວດສອບໄດ້ດຳເນີນຕາມຫຼັງ..., ກໍ່ຈະເປັນການສ້າງເງື່ອນໄຂເພື່ອດຶງດູດບັນດາກຸ່ມບໍລິສັດ, ວິສາຫະະກິດຕ່າງປະເທດໃຫ້ເຂົ້າມາທຳງານ ແລະ ທຸລະກິດຢູ່ຫວຽດນາມ. ເພາະສະນັ້ນ, ລັດຖະບານຈຶ່ງໄດ້ມີນະໂຍບາຍກ່ຽວກັບການປະຕິຮູບການບໍລິຫານ ດ້ວຍ 5 ເປົ້າໝາຍ, 6 ໜ້າທີ່, ໃນນັ້ນການປະຕິຮູບລະບຽບການບໍລິຫານ ມີບົດບາດສຳຄັນພິເສດ ໃນການພັດທະນາເສດຖະກິດ - ສັງຄົມ.
ພ້ອມກັບການກໍ່ສ້າງລະບຽບກົດໝາຍ, ກົງຈັກ, ຂ້າລັດຖະການ, ລະບອບການງານ..., ຕ້ອງດັດແປງຢ່າງແຮງລະບຽບການບໍລິຫານ ແລະ ໝູນໃຊ້ເຕັກໂນໂລຊີສື່ສານເຂົ້າໃນການຜັນຂະຫຍາຍບັນດາລະບຽບການບໍລິຫານ (ກໍ່ສ້າງລະຫັດທີ່ກະທັດລັດງ່າຍດາຍ ເພື່ອໃຫ້ປະຊາຊົນເຂົ້າເຖິງຢ່າງໄວ). ໃນສະເພາະໜ້າ, ຕ້ອງຜັນຂະຫຍາຍການສະຫຼຸບຕີລາຄາຢ່າງລະອຽດຮອບດ້ານ ກ່ຽວກັບສະພາບການຕົວຈິງ, ບັນດາດ້ານດີ, ດ້ານອ່ອນ, ຂໍ້ຂາດຕົກບົກພ່ອງຂອງບັນດາລະບຽບການບໍລິຫານ, ບົນພື້ນຖານນັ້ນ ເພື່ອວາງມາດຕະການແກ້ໄຂຢ່າງເໝາະສົມ.
ໃນປະຈຸບັນ, ການໝູນໃຊ້ເຕັກໂນໂລຊີສື່ສານ ເຂົ້າໃນການເຄື່ອນໄຫວຄຸ້ມຄອງຂອງກົງຈັກລັດ, ການບໍລິຫານແຫ່ງລັດ ນັບມື້ນັບກວ້າງຂວາງ ແລະ ກາຍເປັນຄວາມຮຽກຮ້ອງທີ່ຈຳເປັນຮີບດ່ວນ. ດັ່ງນັ້ນ, ຕ້ອງກຳນົດຢ່າງຈະແຈ້ງກ່ຽວກັບບັນດາກະຊວງ, ຂະແໜງການ, ທ້ອງຖິ່ນທີ່ມີການເຊື່ອມຕໍ່ ເພື່ອສ້າງກົນໄກປະຕູດຽວ, ປະຕູດຽວມີການຕໍ່ເນື່ອງພາຍໃນ ໃນທຸກຂົງເຂດ, ອຳນວຍຄວາມສະດວກໃຫ້ແກ່ປະຊາຊົນ. ເດັດດ່ຽວລົບລ້າງສະພາບການ “ສິດຂອງເຈົ້າ, ສິດຂອງຂ້ອຍ” ຫຼື “ຍາດເອົາຄວາມສະດວກມາໃຫ້ຕົນເອງ”; ຕ້ອງກຳນົດແຈ້ງໜ້າທີ່ຂອງຫ້ອງວ່າການລັດຖະບານ ກໍ່ຄືຂອງບັນດາກະຊວງ, ຂະແໜງການ, ທ້ອງຖິ່ນ ໃນການປະຕິຮູບການບໍລິຫານ, ພິເສດແມ່ນລະບຽບການບໍລິຫານ, ການໝູນໃຊ້ເຕັກໂນໂລຊີສື່ສານເພື່ອເຊື່ອມຕໍ່ ສະສົມໃນຂົງເຂດນີ້. ພວກເຮົາພວມມຸ່ງໄປສູ່ການກໍ່ສ້າງ “ລັດຖະບານເອເລັກທຣໍນິກ”; ດ້ວຍເຫດນັ້ນ, ຕ້ອງທຳຄວາມກະຈ່າງແຈ້ງກ່ຽວກັບຄວາມສຳນຶກ ເນື້ອໃນຂອງ “ລັດຖະບານເອເລັກທຣໍນິກ”; ບັນດາລະບຽບການບໍລິຫານ ໂດຍຜ່ານ “ລັດຖະບານເອເລັກທຣໍນິກ” ຕ້ອງໄດ້ກຳນົດຢ່າງລະອຽດ, ຈະແຈ້ງ, ເປີດເຜີຍ, ໂປ່ງໃສ ແລະ ສະດວກສະບາຍໃຫ້ແກ່ປະຊາຊົນ.
ທີສອງ, ກ່ຽວກັບຂ້າລັດຖະການ, ການງານ
ກະຊວງພາຍໃນໄດ້ເອົາໃຈໃສ່ຜັນຂະຫຍາຍປະຕິບັດວຽກງານກໍ່ສ້າງ, ບູລະນະລະບຽບກົດໝາຍ ແລະ ປະຕິຮູບລະບອບການງານ, ຂ້າລັດຖະການ ເຊິ່ງໄດ້ຍື່ນໃຫ້ລັດຖະບານປະກາດໃຊ້ ແລະ ກະຊວງກໍ່ໄດ້ປະກາດໃຊ້ບັນດາເອກະສານທີ່ກຳນົດຢ່າງລະອຽດກ່ຽວກັບ ກົດໝາຍວ່າດ້ວຍພະນັກງານຂ້າລັດຖະການ ແລະ ກົດໝາຍວ່າດ້ວຍພາລະກອນ; ສ້າງພື້ນຖານນິຕິກຳໃຫ້ແກ່ການຄຸ້ມຄອງ, ນຳໃຊ້ຖັນແຖວພະນັກງານ ຂ້າລັດຖະການ, ປະກອບສ່ວນເຂົ້າໃນການຍົກສູງຄຸນນະພາບຖັນແຖວນີ້ ແລະ ເພີ່ມທະວີປະສິດທິຜົນແຫ່ງການເຄື່ອນໄຫວຂອງລະບົບການບໍລິຫານ. ໃນເວລາຕໍ່ໄປນີ້, ກະຊວງພາຍໃນຕ້ອງເອົາໃຈໃສ່ເຖິງການສືບຕໍ່ຜັນຂະຫຍາຍຢ່າງຮີບດ່ວນບັນດາວຽກງານດັ່ງລຸ່ມນີ້:
1- ຕາມລັດຖະທຳມະນູນ ແລະ ກົດໝາຍວ່າດ້ວຍການຈັດຕັ້ງລັດຖະບານປີ 2015, ລັດຖະບານເປັນອົງການຄຸ້ມຄອງບໍລິຫານລັດທາງດ້ານພະນັກງານ ຂ້າລັດຖະການ ແລະ ວຽກງານບໍລິຫານ ຢູ່ໃນບັນດາອົງການລັດ ແລະ ຫົວໜ່ວຍພາລະກິດແຫ່ງລັດ. ກະຊວງພາຍໃນຕ້ອງຮີບກໍ່ສ້າງ ແລະ ປັບປຸງບູລະນະດຳລັດກ່ຽວກັບການໝູນໃຊ້ກົດໝາຍວ່າດ້ວຍພະນັກງານຂ້າລັດຖະການ ສຳລັບເປົ້າໝາຍພະນັກງານ ເພື່ອຍື່ນໃຫ້ລັດຖະບານ ພິຈາລະນາ, ປະກາດໃຊ້.
2- ກະຊວງພາຍໃນຕ້ອງກວດກາທົບທວນ, ສັງລວມບັນດາຂໍ້ຄ້າງຄາ ໃນວຽກງານຄັດເລືອກຂ້າລັດຖະການ, ນຳໃຊ້ ແລະ ຄຸ້ມຄອງຂ້າລັດຖະການລັດຖະການ ແລະ ໃນການສອບເສັງເລື່ອນຊັ້ນຂ້າລັດຖະການ; ປັບປຸງບູລະນະລະບຽບກົດໝາຍ ແນໃສ່ແກ້ໄຂບັນດາບັນຫາທີ່ເກີດຂຶ້ນໃນເວລາທີ່ຜ່ານມາ.
- ໃນຂົງເຂດຄັດເລືອກຂ້າລັດຖະກອນ, ຕ້ອງເປີດເຜີຍກ່ຽວກັບບັນທັດຖານ, ມາດຕະຖານ: ຄວາມໂປ່ງໃສເພື່ອໃຫ້ຜູ້ສະໝັກຮັບເລືອກຈະໄດ້ແຂ່ງຂັນດ້ວຍຄວາມສາມາດແທ້ຈິງ, ຕອບສະໜອງຄວາມຕ້ອງການຂອງການຄັດເລືອກ; ລົບລ້າງສະພາບການວິ້ງເຕັ້ນ ເລັດລອດວິງວອນຫາຄວາມຊ່ວຍເຫຼືອ ກໍຄືການສວຍໃຊ້ຄວາມລື້ງເຄີຍຖານຍາດຕິພີ່ນ້ອງ ໃຫ້ໝົດໄປໂດຍໄວ. ຕ້ອງກໍ່ສ້າງກົງຈັກອຳນາດການປົກຄອງແຫ່ງລັດ ທີ່ປະກອບດ້ວຍຖັນແຖວຂ້າລັດຖະການທີ່ມີຄຸນສົມບັດສິນທຳ, ມີຈິດໃຈຮັບໃຊ້ປະຊາຊົນ, ມີລະດັບຄວາມຮູ້ທາງດ້ານກົດໝາຍ, ມີລະດັບວິຊາການ ວິຊາສະເພາະຢ່າງເລິກເຊິ່ງ.
- ກວດກາທົບທວນ, ແກ້ໄຂດັດແປງໃນທັນທີທັນໃດບັນດາລະບຽບການ, ລຳດັບດຳເນີນງານທີ່ບໍ່ເໝາະສົມ ເພື່ອສ້າງເງື່ອນໄຂທຸກຢ່າງ ໃຫ້ປະຊາຊົນພົນລະເມືອງທຸກຄົນມີໂອກາດສະເໝີພາບໃນການທຸລະກິດ, ທຳມາຫາກິນ, ຊື້ຂາຍ ຫຼືເຂົ້າຮ່ວມເຂົ້າໃນກົງຈັກບໍລິຫານແຫ່ງລັດ. ຖ້າຫາກ ບັນດາດັດຊະນີກ່ຽວກັບຄວາມເພີງພໍໃຈ, ດັດຊະນີກ່ຽວກັບການປະຕິຮູບການບໍລິຫານ ໄດ້ຮັບການປະຕິບັດເປັນຢ່າງດີ ມັນຈະສາມາດສ້າງກຳລັງໜູນໃຫ້ແກ່ການພັດທະນາ. ບັດດາດັບຊະນີເຫຼົ່ານີ້ ກໍ່ຄືເປັນຂໍ້ມູນກ່າວເຕື່ອນສຳລັບບັນດາອົງການລັດກ່ຽວກັບຄຸນນະພາບການເຄື່ອນໄຫວຂອງຕົນເອງ.
- ຕາມກົດໝາຍວ່າດ້ວຍພະນັກງານຂ້າລັດຖະການ, ຄະນະກຳມະການປະຊາຊົນເມືອງເປັນຜູ້ຈັດຕັ້ງການຄັດເລືອກຂ້າລັດຖະການຂັ້ນຕາແສງ. ແຕ່, ຕາມການສ່ອງແສງ, ສຳລັບບັນດາເມືອງທີ່ມີຜູ້ສະໝັກໜ້ອຍ ການຈັດຕັ້ງການຄັດເລືອກຢູ່ເມືອງຈະສິ້ນເປື້ອງຫຼາຍ. ໃນເວລາທີ່ຜ່ານມາ, ນາຍົກລັດຖະມົນຕີໄດ້ອະນຸຍາດໃຫ້ທ້ອງຖິ່ນຈຳນວນໜຶ່ງໄດ້ຈັດຕັ້ງການຄັດເລືອກຢູ່ຂັ້ນແຂວງຄື ແທງຮວາ, ກວ໋າງນິນ. ບັນຫານີ້ຈະຕ້ອງມີການຄົ້ນຄ້ວາ, ສະເໜີທິດທາງແກ້ໄຂໃຫ້ສອດຄ່ອງກັບພາກຕົວຈິງ.
- ການຈັດຕັ້ງການສອບເສັງເພື່ອເລື່ອນຊັ້ນໃຫ້ພະນັກງານຂ້າລັດຖະກອນ ກໍ່ໄດ້ມີບັນຫາຈຳນວນໜຶ່ງທີ່ເກີດຂຶ້ນຄື ການໝູນໃຊ້ເປັນລວາດພ້ອມກັນ ບັນດາວິຊາສອບເສັງໃຫ້ແກ່ໝົດທຸກເປົ້າໝາຍຢູ່ບັນດາຂະແໜງການ, ຂົງເຂດ, ທີ່ຕັ້ງເຮັດວຽກທີ່ຕ່າງກັນ ແມ່ນບໍ່ເໝາະສົມ; ຍັງບໍ່ທັນກຳນົດກ່ຽວກັບເວລາປະກາດຜົນການສອບເສັງ; ມີການສະເໜີກ່ຽວກັບການແບ່ງຂັ້ນຈັດຕັ້ງການສອບເສັງເລື່ອນຊັ້ນຂ້າລັດຖະການ ແຕ່ຊັ້ນນັກວິຊາການຂຶ້ນເປັນນັກວິຊາການຕົ້ນຕໍ່ ໃຫ້ກະຊວງ, ຂະແໜງການ, ທ້ອງຖິ່ນເປັນຜູ້ຈັດຕັ້ງ. ຫາງສຽງສັງຄົມໄດ້ສ່ອງແສງບັນຫາຈຳນວນໜຶ່ງ, ໃນນັ້ນມີຄວາມຫຍໍ້ທໍ້. ເພື່ອແກ້ໄຂບັນດາບັນຫານີ້, ບັນດາອົງການພາລະບົດບາດ ຕ້ອງກໍ່ສ້າງບັນດາວິຊາສອບເສັງທີ່ເໝາະສົມກັບບັນດາເປົ້າໝາຍທີ່ຕ່າງກັນ; ຈັດຕັ້ງການສອບເສັງຕ້ອງມີຄວາມຈະແຈ້ງ, ເປີດເຜີຍ ແລະ ໂປ່ງໃສ.
- ໃນການຄັດເລືອກຮັບເອົານັກສຶກສາຜູ້ຮຽນຈົບທີ່ດີເດັ່ນ, ຄົນທີ່ມີບົດຮຽນປະສົບການ ຕາມມາດຕາທີ 19 ຂອງດຳລັດສະບັບເລກທີ 24/2010/NĐ-CP ກຳນົດກ່ຽວກັບການຄັດເລືອກ, ນຳໃຊ້ ແລະ ຄຸ້ມຄອງຂ້າລັດຖະການ, ຕ້ອງຄົ້ນຄວ້າເບິ່ງວ່າ ຄວນຮັກສາລະບຽບການຂໍຄວາມເຫັນເປັນເອກະພາບຂອງກະຊວງພາຍໃນຫຼືບໍ່ ຫຼືວ່າ ກະຊວງພາຍໃນແນະນຳບັນທັດຖານທີ່ຈະແຈ້ງ ລະອຽດ ແລະ ມອບສິດຕັດສິນໃຫ້ແກ່ອົງການຄັດເລືອກ (ສຳລັບບັນດາກໍລະນີທີ່ຄັດເລືອກຕາມແບບທຳມະດາ).
3- ຄົ້ນຄວ້າແກ້ໄຂດັດແປງດຳລັດສະບັບເລກທີ 41/2012/NĐ-CP ກຳນົດກ່ຽວກັບທີ່ຕັ້ງເຮັດວຽກໃນຫົວໜ່ວຍພາລະກິດແຫ່ງລັດ ຕາມທິດ: ຫົວໜ່ວຍພາລະກິດແຫ່ງລັດໄດ້ຮັບການມອບສິດເປັນເຈົ້າຕົນເອງໃນການໃຊ້ຈ່າຍງົບປະມາດນປະຈຳ, ໄດ້ຕົກລົງກ່ຽວກັບທີ່ຕັ້ງເຮັດວຽກ ໂຄງສ້າງ ແລະ ຈຳນວນຂ້າລັດຖະການ ຕາມມະຕິກອງປະຊຸມລັດຖະບານໃນຄັ້ງເດືອນເມສາ 2016.
- ກ່ຽວກັບການກໍ່ສ້າງທີ່ຕັ້ງເຮັດວຽກ, ເຖິງວ່າ ໂຄງການທີ່ຕັ້ງເຮັດວຽກສຳລັບບັນດາກະຊວງ, ຂະແໜງການ, ທ້ອງຖິ່ນ ໄດ້ສຳເລັດໂດຍພື້ນຖານແລ້ວ, ແຕ່ຫາກໍ່ໄດ້ອະນຸມັດຜ່ານພຽງແຕ່ບັນຊີທີ່ຕັ້ງເຮັດວຽກ, ຍັງບໍ່ໄດ້ອະນຸມັດຜ່ານໂຄງສ້າງຊັ້ນຂັ້ນ ແລະ ຈຳນວນບັນຈຸ. ດັ່ງນັ້ນ, ຍັງບໍ່ມີພື້ນຖານເພື່ອປະຕິບັດການປັບປຸງການບັນຈຸລັດຖະກອນໃຫ້ກະທັດລັດໄດ້.
- ການບັນຈຸລັດຖະກອນໃຫ້ກະທັດລັດ (ແບບຫລຸດສອງ, ເພີ່ມໜຶ່ງ) ຕາມມະຕິສະບັບເລກທີ 39-NQ/TW, ລົງວັນທີ 17 ເມສາ 2015, ຂອງຄະນະບໍລິຫານງານສູນກາງພັກ ວ່າດ້ວຍການຫລຸດຜ່ອນການບັນຈຸໃຫ້ກະທັດລັດ ແລະ ຈັດວາງຄືນໃໝ່ຖັນແກວພະນັກງານຂ້າລັດຖະການ ຊຶ່ງມີຈຸປະສົງດຶງດູດໃຫ້ໄດ້ແຫຼ່ງບຸກຄະລາກອນທີ່ມີຄຸນນະພາບສູງ, ຄົນທີ່ມີຄວາມເກັ່ງກ້າສາມາດ ເຂົ້າໃນກົງຈັກແຫ່ງລັດ. ຢາກໄດ້ຄືແນວນັ້ນ, ແມ່ນຕ້ອງຕອບສະໜອງໃຫ້ໄດ້ຕາມຄວາມຮຽກຮ້ອງ, ໜ້າທີ່ຂອງອົງການ, ຕ້ອງກຳນົດໃຫ້ໄດ້ທີ່ຕັ້ງເຮັດວຽກ, ຕິດພັນກັບທີ່ຕັ້ງເຮັດວຽກ, ນັ້ນແມ່ນໜ້າເປັນປະຈຳທີ່ພະນັກງານ ຂ້າລັດຖະການຕ້ອງຕອບສະໜອງໃຫ້ໄດ້ (ກ່ຽວກັບລະດັບຄວາມຮູ້, ຄວາມສາມາດ, ທັກສະ, ວິຊາສະເພາະຊຳນິຊຳນານ...). ລັດຖະບານໄດ້ມີດຳລັດກ່ຽວກັບການກຳນົດທີ່ຕັ້ງເຮັດວຽກ, ແຕ່ການຜັນຂະຫຍາຍປະຕິບັດການກໍ່ສ້າງທີ່ຕັ້ງເຮັດວຽກໃນຕົວຈິງຍັງປະສົບຄວາມຫຍຸ້ງຍາກຄ້າງຄາ, ພາໃຫ້ຄວາມຄືບໜ້າບໍ່ໄດ້ຕາມກຳນົດ. ດັ່ງນັ້ນ, ຕ້ອງກວດກາ, ຕີລາຄາໃຫ້ຖືກຕ້ອງຊັດເຈນຕໍ່ບັນດາວຽກງານທີ່ໄດ້ປະຕິບັດ ກຳລັງປະຕິບັດ ເພື່ອຖອດຖອນບົດຮຽນປະຕິບັດໃຫ້ຖືກຕ້ອງ, ຊັດເຈນກ່ວາອີກໃນເວລາຕໍ່ໄປ.
4- ສຸມໃສ່ປະຕິບັດໂຄງການເຮັດວຽກຂອງລັດຖະບານ, ຮັບປະກັນຄວາມຄືບໜ້າ ແລະ ຄຸນນະພາບຂອງເອກະສານ ໂຄງການຕ່າງໆ, ພິເສດແມ່ນ ບັນດາເອກະສານ ໂຄງການທີ່ມີຢູ່ໃນໂຄງການເຮັດວຽກຄື ດຳລັດກ່ຽວກັບມາດຕະຖານຕຳແໜ່ງການນຳຄຸ້ມຄອງ; ດຳລັດກ່ຽວກັບແຜນກຳນົດ, ແຕ່ງຕັ້ງ, ແຕ່ງຕັ້ງຄືນໃໝ່, ຢຸດເຊົາຕຳແໜ່ງ, ລາອອກຕຳແໜ່ງ, ປົດຕຳແໜ່ງ, ຜັດປ່ຽນທີ່ເຮັດວຽກ ສຳລັບພະນັກງານລັດຖະກອນທີ່ນຳພາ ຄຸ້ມຄອງ; ໂຄງການເຮັດທົດລອງການຄັດເລືອກພະນັກງານນຳພາຄຸ້ມຄອງ ຂັ້ນກົມ, ພະແນກ, ຫ້ອງ; ດຳລັດກ່ຽວກັບນະໂຍບາຍດຶງດູດ, ສ້າງແຫຼ່ງບຸກຄະລາກອນທີ່ມາຈາກນັກສຶກສາຜູ້ຮຽນຈົບທີ່ດີເດັ່ນ, ນັກວິທະຍາສາດໜຸ່ມ.
ກະຊວງພາຍໃນປະສານສົມທົບກັບບັນດາກະຊວງ, ຂະແໜງການຕ່າງໆ ເພື່ອສະເໜີນະໂຍບາຍທີ່ສາມາດປະຕິບັດໄດ້ ເພື່ອດຶງດູດຄົນທີ່ມີຄວາມເກັ່ງກ້າສາມາດໃນການເຄື່ອນໄຫວການບໍລິຫານ, ເລືອກເອົາບັນດາຂົງເຂດຂະແໜງການສະເພາະ ພິເສດ ເພື່ອກຳນົດຢ່າງຊັດເຈນຄົນທີ່ມີຄວາມເກັ່ງກ້າສາມາດ (ກ່ອນອື່ນໝົດແມ່ນຂົງເຂດວິທະຍາສາດ - ເຕັກໂນໂລຊີ ແລະ ບັນດາຂົງເຂດທີ່ມີລັກສະນະປະຍຸກໃຊ້); ເອົາໃຈໃສ່ເຖິງລະບຽບການຮັບຮອງຄົນທີ່ມີຄວາມສາມາດເກັ່ງກ້າ ພາຍຫຼັງໄລຍະເວລາເຮັດວຽກ (ເປັນຕົ້ນແມ່ນໃນຂົງເຂດປ້ອງກັນຊາດ - ປ້ອງກັນຄວາມສະຫງົບ); ກຳນົດຄົນທີ່ມີຄວາມເກັ່ງກ້າສາມາດ ໂດຍຜ່ານການປ່ອນບັດ. ເພື່ອແກ້ໄຂບັນດາບັນຫານີ້, ຕ້ອງສະຫລຸບ, ຕີລາຄາ, ຄົ້ນຄວ້າພິຈາລະນາບັນດາສິ່ງທີ່ບໍ່ເໝາະສົມກັບຕົວຈິງ, ບັນດາຂໍ້ກຳນົດທີ່ກໍ່ຄວາມກີດຂວາງ ແມ່ນຕ້ອງປົວແປງຢ່າງເດັດຂາດ, ບໍ່ໄດ້ເປັນແບບເຄື່ອງຈັກ, ແຂງກະດ້າງ.
ມະຕິສະບັບເລທີ 19-2016/NQ-CP, ລົງວັນທີ 28 ເມສາ 2016 ຂອງລັດຖະບານ ວ່າດ້ວຍບັນດາໜ້າທີ່, ມາດຕະການອັນຕົ້ນຕໍເພື່ອປົວແປງສິ່ງແວດລ້ອມແຫ່ງການທຸລະກິດ, ຍົກສູງຄວາມສາມາດແຂ່ງຂັນແຫ່ງຊາດໃນໄລຍະ ສອງປີ 2016 – 2017, ກຳນົດທິດເຖິງປີ 2020, ເຊິ່ງໄດ້ມອບໃຫ້ກະຊວງພາຍໃນຍື່ນໃຫ້ລັດຖະບານ ເພື່ອປະກາດໃຊ້ດຳລັດກ່ຽວກັບກົນໄກຕີລາຄາ ແລະ ກົດວິໄນຕໍ່ພະນັກງານ, ຂ້າລັດຖະການຜູ້ທີ່ແກ້ໄຂລະບຽບການບໍລິຫານຢູ່ອົງການແຫ່ງລັດທັງໝົດ ແຕ່ຂັ້ນຕາແສງຂຶ້ນໄປ ໃນປີ 2016. ກະຊວງພາຍໃນຕ້ອງຄົ້ນຄວ້າ, ລາຍງານກ່ຽວກັບການປະຕິບັດໜ້າທີ່ນີ້ ຢ່າງຮີບດ່ວນ.
5- ກະຊວງພາຍໃນຕ້ອງຄົ້ນຄວ້າ, ປັບປຸງບູລະນະຂໍ້ກຳນົດກ່ຽວກັບການຕີລາຄາຂ້າລັດຖະການ ເຊິ່ງໄດ້ລະບຸໃນດຳລັດສະບັບເລກທີ 56/2015/NĐ-CP, ລົງວັນທີ 9 ມິຖຸນາ 2015, ຂອງລັດຖະບານ ວ່າດ້ວຍການຕີລາຄາ ແລະ ແບ່ງປະເພດພະນັກງານຂ້າລັດຖະການ, ເພື່ອຮັບປະກັນຄວາມເໝາະສົມກັບພາກຕົວຈິງ. ເອົາໃຈໃສ່ເຖິງການສ່ອງແສງຈາກບັນດາອົງການ ທ້ອງຖິ່ນ ກ່ຽວກັບຂໍ້ຄົງຄ້າງຄື ລັດຖະກອນຕ້ອງມີຄວາມຄິດປະດິດ ມີກິດຈະກຳ ຈຶ່ງຖືກຖືວ່າສຳເລັດໜ້າທີ່. ເອົາໃຈໃສ່ເຖິງການອັບເດດ ຕົວເລກອັດຕາສ່ວນ % ພະນັກງານຂ້າລັດຖະການທີ່ບໍ່ສຳເລັດໜ້າທີ່, ແລະຊອກຫາສາເຫດ ແລະ ມາດຕະການເພື່ອແກ້ໄຂ.
6- ການແຕ່ງຕັ້ງ “ຕຳແໜ່ງທາງວິຊາການ” ມີຜົນປະໂຫຍດດຶງດູດ ປຸກລະດົມສົ່ງເສີມຄົນທີ່ມີຄຸນສົມບັດຄວາມສາມາດແລະບົດຮຽນປະສົບການ ໃນຂະນະທີ່ຍັງບໍ່ສາມາດແຕ່ງຕັ້ງໃຫ້ເຂົາດຳລົງຕຳແໜ່ງການນຳພາຄຸ້ມຄອງໄດ້. ກະຊວງພາຍໃນຕ້ອງຮີບຄົ້ນຄວ້າແລະສະເໜີແຜນການປັບປຸງບູລະນະພື້ນຖານນິຕິກຳຂອງບັນຫານີ້.
7- ກະຊວງພາຍໃນປະຕິບັດການສະຫລຸບເບື້ອງຕົ້ນ, ຕີລາຄາການປະຕິບັດ ໂຄງການ “ຍູ້ແຮງການປະຕິຮູບລະບອບການງານ, ຂ້າລັດຖະການ ຕາມຂໍ້ຕົກລົງສະບັບເລກທີ 1557/QĐ-TTg, ລົງວັນທີ 18 ຕຸລາ 2012 ຂອງນາຍົກລັດຖະມົນຕີ ກ່ຽວກັບການອານຸມັດຜ່ານໂຄງການ “ຍູ້ແຮງການປະຕິຮູບລະບອບການງານຂ້າລັດຖະການ”. ຜ່ານສິ່ງດັ່ງກ່າວນັ້ນ ເພື່ອສະເໜີມາດຕະການທີ່ເປັນພື້ນຖານໃຫ້ແກ່ການຍູ້ແຮງການປະຕິຮູບລະບອບການງານ, ຂ້າລັດຖະການ ໃນເວລາຕໍ່ໄປ.
8- ການປະຕິບັດດຳລັດສະບັບເລກທີ 108/2014/NĐ-CP ກ່ຽວກັບນະໂຍບາຍຫລຸດຜ່ອນການບັນຈຸຂ້າລັດຖະການໃຫ້ກະທັດລັດ ແລະ ແຜນການຜັນຂະຫຍາຍມະຕິສະບັບເລກທີ 39-NQ/TW, ຕ້ອງເອົາໃຈໃສ່ເຖິງການຈັດຕັ້ງປະຕິບັດ, ຫຼີກລ່ຽງການຫລຸດຜ່ອນທີ່ບໍ່ຖືກກັບເປົ້າໝາຍ ບໍ່ຖືກຕາມຈຸດປະສົງ. ການຫລຸດຜ່ອນການບັນຈຸຂ້າລັດຖະການໃຫ້ກະທັດລັດ ແມ່ນນະໂຍບາຍທີ່ສຳຄັນ ແຕ່ວ່າຕ້ອງປະຕິບັດໃຫ້ຄົບຊຸດກັບບັນດານະໂຍບາຍອື່ນ. ຕ້ອງດັດແປງໃນທັນທີທັນໃດ ນັບແຕ່ຂອດຄັດເລືອກຮັບເອົາລັດຖະກອນ ຈົນເຖິງການຕີລາຄາ, ແບ່ງປະເພດລັດຖະກອນ; ຈັດຕັ້ງຄືນໃໝ່ລະບົບບັນດາຫົວໜ່ວຍພາລະກິດແຫ່ງລັດທັງໝົດ ຕາມທິດລັດຖະບານພຽງແຕ່ກຳບັນດາຫົວໜ່ວຍທີ່ຈຳເປັນເທົ່ານັ້ນ, ສ່ວນບັນດາຫົວໜ່ວຍອື່ນຈະໃຫ້ຫັນມາເຄື່ອນໄຫວຕາມຕົວແບບວິສາຫະກິດ ຫຼື ຍຸບເລີກ, ຫລຸດຈຳນວນຂ້າລັດຖະການທີ່ມີຢູ່ໃນປະຈຸປັນນີ້ລົງຢ່າງໄວ.
9- ກະຊວງພາຍໃນຕ້ອງຮີບປັບປຸງບູລະນາບັນດາໂຄງການປະຕິຮູບນະໂຍບາຍເງິນເດືອນ, ປະກັນໄພສັງຄົມ, ອຸດໜູນ, ເອື້ອອຳນວຍຜູ້ທີ່ມີຄຸນງາມຄວາມດີຕໍ່ຊາດ.
ທີສາມ, ກ່ຽວກັບການຈັດຕັ້ງກົງຈັກບໍລິຫານແຫ່ງລັດ
ສືບຕໍ່ກວດຄືນພາລະບົດບາດ, ໜ້າທີ່, ສິດອຳນາດແລະໂຄງປະກອບການຈັດຕັ້ງ, ຈຳນວນຄົນເປັນຮອງຂອງຫົວໜ້າກົມກອງທີ່ຂຶ້ນກັບ, ມາດຕະການແກ້ໄຂຕາມຈິດໃຈຂອງກົດໝາຍວ່າດ້ວຍການຈັດຕັ້ງລັດຖະບານປີ 2015.
ສຸມໃສ່ກວກຄືນບັນດາເອກະສານທີ່ແກ້ໄຂປັບປຸງບັນດາຂໍ້ກຳນົດກ່ຽວກັບການຈັດຕັ້ງກົງຈັກ ແລະ ການບັນຈຸ ທີ່ໄດ້ລະບຸໄວ້ໃນບັນດາກົດໝາຍໃນປະຈຸປັນທີ່ບໍ່ຂຶ້ນກັບຂົງເຂດການຈັດຕັ້ງແຫ່ງລັດ ໃຫ້ຖືກຕ້ອງຕາມແຜນການປະຕິບັດມະຕິສະບັບເລກທີ 39-NQ/TW.
ຕາມນັ້ນ, ກະຊວງພາຍໃນຕ້ອງຮີບປັບປຸງບູລະນະເອກະສານແນະນຳການປະຕິບັດ ກົດໝາຍວ່າດ້ວຍການຈັດຕັ້ງອຳນາດການປົກຄອງທ້ອງຖິ່ນ (ກົດໝາຍສະບັບເລກທີ 77/2015/QH13, ລົງວັນທີ 19 ມິຖຸນາ 2015) ເຊິ່ງສະພາແຫ່ງຊາໄດ້ຮັບຮອງເອົາແລ້ວ; ຮຽບຮຽງດຳລັດປັບປຸງດຳລັດສະບັບເລກທີ 37/2014/NĐ-CP ວ່າດ້ວຍຂໍ້ກຳນົດການຈັດຕັ້ງອົງການວິຊາສະເພາະສັງກັດຄະນະກຳມະການປະຊາຊົນຂັ້ນເມືອງ, ຕົວເມືອງ ແລະ ນະຄອນຂຶ້ນກັບແຂວງ, ເພື່ອປັບປຸງຂໍ້ກຳນົດກ່ຽວກັບການຈັດຕັ້ງວຽກງານເສນາທິການ, ຊ່ວຍວຽກ, ຮັບໃຊ້ໃຫ້ແກ່ການເຄື່ອນໄຫວຂອງສະພາປະຊາຊົນ, ຄະນະກຳມະການປະຊາຊົນຂັ້ນຕາແສງ, ຍື່ນໃຫ້ລັດຖະບານພິຈາລະນາແລະປະກາດໃຊ້.
ປະຕິບັດໃຫ້ດີວຽກງານຄຸ້ມຄອງເຂດແດນບໍລິຫານ. ພ້ອມກັນນັ້ນ, ຕ້ອງກວດກາສະພາບຕົວຈິງ, ສະເໜີແຜນການແກ້ໄຂບັນດາບັນຫາກ່ຽວກັບເຂດແດນບໍລິຫານຢູ່ທ້ອງຖິ່ນຈຳນວນໜຶ່ງ ທີ່ປະຫວັດສາດທີ່ປະໄວ້, ຕາມທິດເຄົາລົບນັບຖືຄວາມເຫັນດີເປັນເອກະພາບກັນລະຫວ່າງຝ່າຍຕ່າງໆ; ກໍ່ສ້້າງໂຄງການໂຮມບາງຕາແສງທີ່ມີຈຳນວນພົນລະເມືອງຕ່ຳກວ່າ 3000 ຄົນເຂົ້າກັນ; ກວດຄືນ, ສະເໜີການຈັດຕັ້ງຄຸ້ມຊຸມຊົນຕົວເມືອງໃຫ້ເໝາະສົມ... ລາຍງານໃຫ້ລັດຖະບານ ແລະ ນາຍົກລັດຖະມົນຕີ ພິຈາລະນາແລະຕົກລົງ. ພ້ອມກັນນັ້ນ, ກໍ່ສ້າງໂຄງການຫັນເປັນດິຈິຕອນຕໍ່ສຳເນົາເຂດແດນບໍລິຫານ, ຍົກສູງລັກສະນະມາດຕະຖານ, ວິທະຍາສາດໃນຂົງເຂດນີ້.
ຕິດຕາມສະພາບການພາຍຫຼັງການເລືອກຕັ້ງ ເພື່ອໃຫ້ຄຳປຶກສາ ສະເໜີມາດຕະການແກ້ໄຂທີ່ເໝາະສົມ. ສືບຕໍ່ປັບປຸງບູລະນະກົນໄກແບ່ງຂັ້ນລະຫວ່າງສູນກາງ ແລະ ທ້ອງຖີ່ນ ແລະ ລະຫວ່າງອຳນາດການປົກຄອງທ້ອງຖິ່ນຂັ້ນຕ່າງໆ. ຄົ້ນຄວ້າ, ດັດແປງກົນໄກຄຸ້ມຄອງການຈັດຕັ້ງ ແລະ ການເຄື່ອນໄຫວຂອງບັນດາຫົວໜ່ວຍພາລະກິດແຫ່ງລັດ ຕາມທິດເພີ່ມທະວີການເປັນເຈົ້າດ້ວຍຕົນເອງ, ຮັບຜິດຊອບດ້ວຍຕົນເອງ, ມີການກວດກາ, ຕິດຕາມກວດກາຂອງອົງການຄຸ້ມຄອງ. ຕີລາຄາສະພາບການຍົກຍ້າຍບັນດາຫົວໜ່ວຍພາລະກິດແຫ່ງລັດ ຈາກວິສາຫະກິດມາເປັນຫົວໜ່ວຍຂຶ້ນກັບອົງການບໍລິຫານ, ຜົນກະທົບຂອງຂະບວນວິວັດການຍົກຍ້າຍ, ຄື ເພີ່ມຫົວຂອດການຈັດຕັ້ງ, ຈຳນວນຂ້າລັດຖະການ, ການໃຊ້ຈ່າຍງົບປະມານ... ສະເໜີຫຼັກການຫັນປ່ຽນຍົກຍ້າຍ, ລາຍງານຄະນະປະຈຳລັດຖະບານຕາມການຊີ້ນຳຂອງນາຍົກລັດຖະມົນຕີ.
ທີສີ່, ການຄຸ້ມຄອງລັດຕໍ່ກັບບັນດາສະມາຄົມຂອງມະຫາຊົນ; ຂົງເຂດສາສະໜາ; ວຽກງານແຂ່ງຂັນ - ຍ້ອງຍໍໃຫ້ລາງວັນ ແລະ ວຽກງານຊາວໜຸ່ມ
- ກ່ຽວກັບການຄຸ້ມຄອງລັດຕໍ່ສະມາຄົມ: ສືບຕໍ່ປັບປຸງບູລະນະຮ່າງກົດໝາຍກ່ຽວກັບສະມາຄົມ ເພື່ອຍື່ນໃຫ້ສະພາແຫ່ງຊາດ ພິຈາລະນາ ຮັບຮອງເອົາໃນກອງປະຊຸມຄັ້ງທີ 2 ສະພາແຫ່ງຊາດຊຸດທີ XIV. ພ້ອມກັນນັ້ນ, ຮີບຍື່ນໃຫ້ລັດຖະບານ ຮ່າງດຳລັດສະບັບປັບປຸງດຳລັດເລກທີ 45/2010/NĐ-CP ກຳນົດກ່ຽວກັບການຈັດຕັ້ງ ການເຄື່ອນໄຫວ ແລະ ຄຸ້ມຄອງສະມາຄົມ; ຮັບປະກັນບໍ່ໃຫ້ເພີ່ມການບັນຈຸຂອງບັນດາສະມາຄົມ. ເອົດໃຈໃສ່ເຖິງການຄົ້ນຄວ້າກໍ່ສ້າງໂຄງການວຽກງານ ທີ່ກ່ຽວພັນເຖິງການຄຸ້ມຄອງບັນດາອົງການຈັດຕັ້ງນອກພາກລັດ (NGO), ທີ່ເໝາະສົມກັບລະບຽບກົດໝາຍການເມືອງ, ເງື່ອນໄຂເສດຖະກິດ, ຮີດຄອງປະເພນີມູນເຊື້ອ, ຈຸດພິເສດສະເພາະດ້ານວັດທະນະທຳຂອງຫວຽດນາມ.
- ກ່ຽວກັບຄວາມເຊື່ອຖື, ສາສະໜາ ແລະ ວຽກງານຊາວໜຸ່ມ: ຕ້ອງຮີບປັບປຸງບູລະນະຮ່າງກົດໝາຍວ່າດ້ວຍຄວາມເຊື່ອຖື, ສາສະໜາ; ກົດໝາຍປັບປຸງ ເພີ່ມເຕີມກົດໝາຍຊາວໜຸ່ມ ເພື່ອຍື່ນໃຫ້ລັດຖະບານ, ນາຍົກລັດຖະມົນຕີພິຈາລະນາ.
- ກ່ຽວກັບວຽກງານການແຂ່ງຂັນ - ຍ້ອງຍໍໃຫ້ລາງວັນ: ສືບຕໍ່ກວດຄືນ, ຕີລາຄາ, ແກ້ໄຂດັດແປງບັນດາຂໍ້ກຳນົດກົດໝາຍກ່ຽວກັບການແຂ່ງຂັນ - ຍ້ອງຍໍໃຫ້ລາງວັນ; ຮັບປະກັນລັກສະນະເປັນເໝືອນດຽວ, ຄົບຊຸດ, ຕອບສະໜອງຄວາມຮຽກຮ້ອງຕົວຈິງ ແລະ ງ່າຍດາຍ ຂອງລະບຽບການຍ້ອງຍໍໃຫ້ລາງວັນ. ກໍ່ສ້າງເອກະສານນິຕິກຳແລະແນະນຳ ກ່ຽວກັບວຽກງານຍ້ອງຍໍໃຫ້ລາງວັນ ທີ່ມີປັດໃຈຕ່າງປະເທດ ຕາມການຊີ້ນຳຂອງນາຍົກລັດຖະມົນຕີ.
ສືບຕໍ່ຜັນຂະຫຍາຍໄລຍະທີ 2 ຂອງຂະບວນການແຂ່ງຂັນ “ທັງຊາດຮ່ວມແຮງກໍ່ສ້າງຊົນນະບົດໃໝ່” ໃຫ້ນັບມື້ນັບແທດຈິງ ແລະມີປະສິດທິຜົນ. ປະຕິບັດເປັນຢ່າງດີການມອບນາມມະຍົດ “ແມ່ຫວຽດນາມວິລະຊົນ”; ສຸມໃສ່ແກ້ໄຂການຍ້ອງຍໍຊົມເຊີຍຜູ້ທີ່ມີຄຸນງາມຄວາມດີຕໍ່ຊາດໃນສະໄໝຕໍ່ຕ້ານ ໃຫ້ສຳເລັດຢ່າງຂາດຂັ້ນ.... ປ່ຽນແປງໃໝ່ ແລະ ຍົກສູງຄຸນນະພາບວຽກງານຍ້ອງຍໍໃຫ້ລາງວັນ, ດັດແປງລະບຽບການການຍ້ອງຍໍໃຫ້ມີຄວາມງ່າຍດາຍ, ຮັບປະກັນຄວາມຊັດເຈນ ແລະ ທັນເວລາ, ເພີ່ມອັດຕາສ່ວນການຍ້ອງຍໍໃຫ້ແກ່ລວມໝູ່, ບຸກຄົນທີ່ມີຜົນງານດີເດັ່ນທີ່ສຸດ, ຄົນທີ່ອອກແຮງງານໂດຍກົງ.
ທີຫ້າ, ວຽກງານອົບຮົມສຶກສາ ກໍ່ສ້າງ ແລະ ຄົ້ນຄວ້າວິທະຍາສາດ
ສະຖາບັນການເມືອງແຫ່ງຊາດໂຮ່ຈີມິນ, ສະຖາບັນການປົກຄອງແຫ່ງຊາດ ຕ້ອງປັບປຸງພາລະບົດບາດ ໜ້າທີ່ ໃຫ້ບໍລິບູນໂດຍໄວ, ໃນນັ້ນຕ້ອງກຳນົດຈຸໝາຍກໍ່ສ້າງພະນັກງານນຳພາ ຄຸ້ມຄອງທີ່ມີລະດັບວິຊາສະເພາະສູງ ເທົ່າທຽມກັບພາກພື້ນ. ບັນດາສະຖາບັນຕ້ອງເປັນທີ່ປຶກສາແລະສະເໜີໃຫ້ລັດຖະບານ ກ່ຽວກັບແຜນການ, ໂຄງການ 10 ປີ ແຫ່ງການບຳລຸງກໍ່ສ້າງພະນັກງານ, ຂ້າລັດຖະການ.
ວຽກງານຄົ້ນຄວ້າວິທະຍາສາດກ່ຽວກັບການບໍລິຫານ ຕ້ອງສືບຕໍ່ສຸມໃສ່ຄົ້ນຄວ້າໃຫ້ເລິກເຊິ່ງບັນດາບັນຫາຄື ກົງຈັກລັດຖະບານ; ໂຄງສ້າງ, ພາກສ່ວນ, ພາລະບົດບາດ, ໜ້າທີ່ຂອງອຳນາດການປົກຄອງທ້ອງຖິ່ນ; ກຳນົດທີ່ຕັ້ງເຮັດວຽກ; ເນື້ອໃນຂອງລັດຖະບານເອເລັກທຣໍນິກ; ຕົວແບບ, ແບບວິທີການສອບເສັງຄັດເລືອກຂ້າລັດຖະການ, ເລື່ອນຊັ້ນລັດຖະກອນ ຕາມທິດປ່ຽນແປງໃໝ່, ຕອບສະໜອງຄວາມຮຽກຮ້ອງຕ້ອງການຍູ້ແຮງການຫັນເປັນອຸດສາຫະກຳ ທັນສະໄໝ ແລະ ການເຊື່ອມໂຍງສາກົນຢ່າງເລິກເຊິ່ງກວ້າງຂວາງ ໃນປະຈຸປັນ ແລະ ວິໄສທັດອະນາຄົດ. ດ້ານອື່ນ, ຕ້ອງຄົ້ນຄວ້າກໍ່ສ້າງໂຄງການກິດຈະການປະຫວັດສາດຂອງລັດຖະບານ, ປະຕິບັດວຽກງານສຶກສາມູນເຊື້ອໃຫ້ຄົນລຸ້ນຕໍ່ໄປໃຫ້ໄດ້ເປັນຢ່າງດີ.
ພ້ອມກັບ 5 ບັນຫາອັນພື້ນຖານທີ່ກ່າວເທິງນີ້, ກະຊວງພາຍໃນຕ້ອງເອົາໃຈໃສ່ ໃຫ້ຄວາມສຳຄັນແກ່ວຽກງານການສຳເນົາເອກະສານ, ຄືຄົ້ນຄວ້າກໍ່ສ້າງໂຄງການກ່ຽວກັບວຽກງານການສຳເນົາເອກະສານ, ໃນນັ້ນເພີ່ມທະວີການໝູນໃຊ້ເຕັກໂນໂລຊີສື່ສານ; ຄຸ້ມຄອງຮັກສາສາງສຳເນົາເອກະສານ ຢ່າງມີວິທະຍາສາດ ທັນສະໄໝ; ຈັດຕັ້ງການຂຸດຄົ້ນ ເກັບກຳຂໍ້ມູນປະຫວັດສາດໃຫ້ໄດ້ດີ, ເພື່ອຮັບໃຊ້ຢ່າງມີປະສິດທິຜົນໃຫ້ແກ່ການຕໍ່ສູ້ປັກປັກຮັກສາອະທິປະໄຕຂອງຊາດ, ຮັກສາຜືນແຜ່ນດິນອັນຄົບຖ້ວນ, ຮັກສາເຂດທະເລ ໝູ່ເກາະ ແລະ ໄຫຼ່ທະວີບຂອງປະເທດຊາດ./.
ໂດຍ ເຈືອງຮວ່າບິ່ງ
ກຳມະການກົມການເມືອງ, ຮອງນາຍົກລັດຖະມົນຕີ
---------------------------------
ບົດນີ້ໄດ້ລົງພິມໃນວາລະສານກອມມູນິດ ສະບັບທີ 886 (ເດືອນສິງຫາ 2016)